UVEITIS (유베이팃)

## UVEITIS

**UVEITIS (유베이팃)**เป็นทีวีซีรีย์แนวแอ็คชั่นแฟนตาซี ผลิตโดย STV Studio สร้างเรื่องและเขียนบทโดย Kuraino Shirai กล่าวถึงชีวิตของเด็กหนุ่มคนนึงที่สูญเสียพ่อแม่และการมองเห็นไปในอุบัติเหตุ เหตุการณ์ครั้งนั้นไม่ได้ทำให้เขาตาบอดแต่กลับทำให้นัยน์ตาของเขาเปลี่ยนสีไปได้และทุกครั้งที่สีเปลี่ยนไป ขีดความสามารถของเขาจะเพิ่มขึ้นมากกว่าคนทั่วไปในหลายๆด้าน หรือเรียกง่ายๆว่า เขาได้รับพลังเหนือมนุษย์มานั่นเอง

## เนื้อเรื่อง

เหตุการณ์ย้อนกลับไปในปี 2007 **ปีเตอร์** อายุ 6 ขวบที่อาศัยอยู่กับพ่อและแม่ของเขาเป็นพนักงานบริษัท กลับต้องประสบกับอุบัติเหตุร้ายแรงเนื่องจากไฟไหม้และระเบิดอย่างรุนแรง ทำให้ทั้งสองเสียชีวิตทันที ส่วนปีเตอร์นั้นรอดมาได้อย่างปาฏิหารย์ เขาฟื้นขึ้นมาอยู่ที่โรงพยาบาลแห่งหนึ่ง เมื่อเขาลืมตาขึ้นมากลับพบว่า เขามองไม่เห็นหน้าตาของทุกคนรอบตัว แต่ไม่มีใครเชื่อเขาเนื่องจาก คิดว่าเขายังตกอยู่ในอาการผวากับสิ่งที่เกิดขึ้น หลังจากนั้นเขาได้ถูกส่งไปที่มูลนิธิเด็กกำพร้า แต่ชีวิตของเขาไม่เรียบง่ายเอาซะเลย การที่มองไม่เห็นหน้าตาของคนที่เข้ามาหาเขา ทำให้เขาต้องเก็บตัวอยู่คนเดียวทำให้ไม่มีเด็กคนไหนเข้าไปยุ่งกับเขา

ปี 2009 เมื่อเขาอายุได้ 8 ขวบ ความเคยชินจากการอยู่คนเดียว มันเป็นสิ่งที่เขาไม่สามารถหลีกเลี่ยงได้ นักเรียนในชั้นต่างล้อเลียนและแกล้งเขาด้วยความสนุก วันหนึ่งขณะกำลังทำความสะอาดห้องเรียน เขากลับมาที่ห้องแล้วพบว่า นักเรียนในห้องขีดเขียนกระดานว่า "ไอเด็กไม่มีพ่อ ไม่มีแม่" "ตัวประหลาด" เขาพยายามจะลบมันออกแต่ปากกาที่ใช้เขียนมันติดกระดาน เพื่อนๆต่างรุมกันแกล้งเขา เขาร้องไห้ออกมาและความโกรธก็ทวีคูณขึ้นมาจนดวงตาของเขาเปลี่ยนเป็นสีแดง หลังจากนั้นนักเรียนในห้องต่างถูก ปีเตอร์อัดเละอย่างบ้าคลั่ง พลังอันมหาศาลที่ออกมาทำให้สภาพของแต่ละคนดูไม่ได้เลย หลังจากที่เขาได้สติกลับมา ภาพที่เขาเห็น ทำให้เขาประหลาดใจเป็นอย่างมาก เขารีบกลับไปมูลนิธิอย่างไวที่สุด ขณะนั้นเขาถูกชายคนหนึ่งลักพาตัวไป เมื่อฟื้นสติเขาพบว่าตัวเองถูกขังอยู่ในห้องๆหนึ่ง มีเพียงแสงพระจันทร์ที่ส่องผ่านรั้วเหล็กเข้ามา ภายในห้องนั้นมีหนังสืออยู่จำนวนมาก แรกๆเขาไม่เข้าใจเลยว่าเขาถูกใครจับมาและเพื่ออะไรและเขาจะได้ออกไปอย่างสมบูรณ์ไหม คำถามนั้นค้างคาใจเขามาโดยตลอด แต่เมื่อเวลาผ่านไป เขาก็ได้ชีชีวิตอยู่ในความควบคุมของชายคนนั้น เขาได้รับการศึกษาจากการเรียน homeschool ในระดับประถมศึกษา ในระหว่างนั้นเขาได้รับรูปถ่ายปริศนามา 1 ใบ มันเป็นรูปของเด็กผู้หญิงคนหนึ่งที่รุ่นราวคราวเดียวกับเขา และทุกๆปีเขาจะได้รับรูปของผู้หญิงคนนึงมาปีละใบ จนเมื่อเวลาผ่านไป เขาอายุได้ 18 ปี เขาได้สำเร็จการศึกษานอกระบบและสามารถเรียนต่อมหาวิทยาลัยได้ เขาได้รับจดหมายมาว่าถึงเวลาที่เขาจะได้ออกไปเผชิญโลกภายนอกแล้ว คืนนั้นเขาตื่นขึ้นมาแล้วพบว่าประตูห้องที่ถูกปิดตาย ตอนนี้มันแง้มออก เขาเดินเข้าไปและพบว่า เขาสามารถออกมาจากห้องนั้นได้ เขาได้รับเงินที่ถูกทิ้งไว้และจดหมายว่า "โปรดคุ้มครองผู้หญิงคนนี้" และเขาก็ได้รู้ว่าเธอกำลังจะสมัครเข้าศึกษาต่อที่มหาวิทยาลัยแห่งหนึ่ง นั่นจึงเป็นเหตุผลให้เขาตัดสินใจก้าวออกมาจากที่นั่นเพื่อพบเธอ

ปี 2020 เขาอายุได้ 19 ปีและสามารถเข้ามาศึกษาที่ มหาวิทยาลัยมหิดล ที่เดียวกับเธอได้ ในช่วงรับน้อง เขาไม่ได้ไปร่วมด้วยเนื่องจากไม่ได้สนใจเรื่องพวกนี้เท่าไร สิ่งที่เขาต้องรู้ให้ได้คือผู้หญิงคนนี้เกี่ยวข้องอะไรกับเขา และอาจเป็นกุญแจนำไปสู่คำตอบที่ว่าทำไมเขาถึงถูกขังนานถึง 10 ปี เมื่อเปืดภาคเรียน เขาได้เดินเข้ามาท่ามกลางผู้คนมากมาย แต่นั่นไม่ได้ทำให้เขากลัวแม้แต่น้อย เพราะเขาไม่สามารถเห็นหน้าใครได้อยู่แล้ว และเขาก็ได้พบกับเธอ **อุ้ม** สาวน้อยที่เป็นไอดอล เธอเป็นคนแรกที่เขาสามารถมองเห็นหน้าได้ ความรู้สึกแปลกๆและดีใจนี้ ที่ในที่สุดเขาก็ได้เจอเธอ และเธอเป็นคนเดียวที่เขาเห็นหน้าได้ เธอยังไม่มีเพื่อนเนื่องจากต่างกลัวที่จะเข้าใกล้เธอ เพราะเธอเป็นไอดอล แต่ปีเตอร์เป็นคนเดียวที่กล้าเข้าไปทักเธอ เขาคุยกับเธอและนี่ก็เป็นจุดเริ่มต้นของเรื่องนี้

## ีรายชื่อนักแสดง

 อุ้ม
 หมอนัด

 แอนนี่